Keith B. Richardson

Keith Bevan Richardson (2. huhtikuuta 1942 NottinghamDas Porträt: Keith Bevan Richardson. Fernschach 3/1990, s. 97 – 10. huhtikuuta 2017) oli brittiläinen shakinpelaaja, joka oli erikoistunut pääasiassa kirjeshakkiin. Hän sai kirjeshakin suurmestarin arvon vuonna 1975. Richardsonin paras saavutus on jaettu 3. sija kirjeshakin 7. maailmanmestaruusturnauksessa 1972–1976 ja 10. maailmanmestaruusturnauksessa 1978–1984.

Elämä ja shakillinen ura

Keith B. Richardson syntyi Nottinghamissa 1942. Hänen syntymäpäivästään on erilaisia tietoja. Fernschach-lehdessä (1990) annetaan päiväksi 2. huhtikuuta 1942. Bill Wallin mukaan Richarsonin syntymäpäivä olisi 22. helmikuuta.Play Chess Openings: King's Indian by Keith Richardson 9.6.2016.  Viitattu 10.9.2016.Bill Wall: Chess in 1942 Billwall.phpwebhosting.com -sivustolla.  Viitattu 10.9.2016. Myös kolmas tieto eli 2. helmikuuta 1942 on annettu joissakin lähteissä (mm. Bidmonfa.com -sivustolla).

Siviilityönsä Richardson teki pankinjohtajana. Vuonna 1990 hän jo asui Camberleyssä, Surreyn kreivikunnassa. Hän aloitti syyskuussa 2001 Camberleyssä toimintaa harjoittaneen toiminimen Derek Tidy and Partners LLP johtajana.Keith Bevan Richardson Cbetta.com-sivustolla  Viitattu 10.9.2016. Hänen pestinsä päättyi toukokuussa 2008, jolloin hän jäi eläkkeelle.

Keith Richardson oppi shakkipelin siirrot jo nuorena. Nopeasti hänestä kehittyi kotiseutunsa vahvin pelaaja. Hän voitti Nottinghamin piirikunnan mestaruuden 1959 ja 1960. Tämän lisäksi hän voitti 1963 Durhamin piirikunnan mestaruuden.

Saavutettuaan menestystä paikallisella tasolla Richardson pääsi pelaamaan arvokisoihin. Hän osallistui 1962 Britannian nuorten mestaruuskisoihin (alle 21-vuotiaiden sarja) ja voitti mestaruuden. Tittelin ansiosta hän pääsi edustamaan maataan nuorten Euroopan mestaruuskisoihin Groningenissa 1963 ja sai siellä hopeamitalin. Hänen keskeisin lähipeliuransa päättyi 1968, kun hän sijoittui Bristolissa pelatussa 55. Britannian mestaruusturnauksessa jaetulle 7. sijalle.Tournament: 55th British Championship (won by Penrose)  Univ. Great Hall, Bristol • Dates: 5-16 August 1968 BritBase / John Saundersin sivustolla. Viitattu 10.9.2016. Kisan voitti Jonathan Penrose. Sen jälkeen Richardson on keskittynyt pääasiassa kirjeshakkiin, mutta on ajoittain pelannut lähishakkia.

Lähishakissa Richardsonin vahvuusluku syyskuussa 2016 oli 1995 ELO-pistettä.Richardsonin pelaajakortti Fiden sivustolla  Viitattu 10.9.2016.

Kirjepeli

Kevin Richardson sai kirjeshakin kansainvälisen mestarin arvon 1968. Hän osallistui 7. kirjeshakin maailmanmestaruusturnauksen karsintoihin ja selvisi loppukilpailuun. Kisojen finaali käytiin 1972–1976 ja Richardson jakoi kisassa kolmatta sijaa Vladimir Zagorovskin kanssa mestaruuden voittaneen Jakov Estrinin ja belgialaisen kirjeshakin suurmestari Josef Boeyn takana.ICCF - 7th CC WORLD CHAMPIONSHIP FINAL Maailman kirjeshakkiliiton (ICCF) sivustolla  Viitattu 10.9.2016. Kisan aikana hän sai vuonna 1975 kirjeshakin suurmestarin tittelin. Samanaikaisesti hän osallistui jo 10. MM-turnauksen karsintoihin, joissa selvitti tiensä finaaliin.

Ensimmäisen MM-turnauksen jälkeen Richardson pelasi 1977–1980 Perforsin muistoturnauksessa, jonka voitti pisteillä 9,5/12 (7 voittoa ja 5 tasapeliä). Toisen kerran lähelle maailmanmestaruutta Richardson ylsi 1978–1984 pelatussa 10. kirjeshakin maailmanmestaruusfinaalissa, jossa hän jakoi Grigori Sanakojevin kanssa kolmannen sijan.ICCF - 10th CC WORLD CHAMPIONSHIP FINAL Maailman kirjeshakkiliiton (ICCF) sivustolla  Viitattu 10.9.2016. Mestaruuden voitti yhdysvaltalainen Vytas Palciauskas ja hopeaa sai argentiinalainen kirjepelin suurmestari Juan S. Morgado. Kisassa 5. sijalla oli suomalainen Risto Kauranen.

Richardson on pelannut Britannian joukkueessa kirjeshakin olympialaisissa ja voitti vuoteen 1990 mennessä joukkueessaan kisoissa kahdesti pronssimitalin.

Luottamustoimet

Keith B. Richardson toimi vuosina 1980–1987 Britannian kirjeshakkiliiton presidenttinä.

Lähteet

Luokka:Brittiläiset shakinpelaajat
Luokka:Kirjeshakki
Luokka:Vuonna 1942 syntyneet
Luokka:Vuonna 2017 kuolleet